Diari Oficial de la Generalitat Valenciana


Sumari del DOGV 893, del 02-09-1988 (1988/811919)

RESOLUCIÓ de 28 de juliol de 1988, de la Direcció General de Centres i Promoció Educativa, per la qual es convoquen ajudes d'estudis per a col-laboradors-becaris al Centre Residencial del Complex Educatiu de Cheste (València).
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   893

Data del DOGV
:   02-09-1988

Secció del DOGV
:   ALTRES DISPOSICIONS

Número del document
:   1988/811919


Data del document
:   28-07-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 28 de juliol de 1988, de la Direcció General de Centres i Promoció Educativa, per la qual es convoquen ajudes d'estudis per a col.laboradors becaris en el Centre Residencial del Complex Educatiu de Cheste (València).  
Per al desplegament de la convivència i l'execució de les activitats complementàries dels alumnes del Centre Residencial del Complex Educatiu de Cheste, cal que la tasca dels funcionaris encarregats d'aquesta, s'auxilie per persones que, sense establir amb l'Administració un vincle de naturalesa administrativa ni laboral, col·laboren durant el curs acadèmic en les tasques esmentades. Amb aquesta finalitat es va crear, en el seu dia, la figura del Col·laborador- Becari, com a auxiliar que comptabilitzava els estudis universitaris amb l?assistència en les tasques formatives que en el centre es desplegaven, atorgant-li en canvi una ajuda especial.  
Amb la publicació del Reial Decret 2298/1983, de 28 de juliol, es regula el sistema de beques i d'altres ajudes d?estudi de caràcter personalitzat, i l'article 11 esmenta aquelles que, per la seua naturalesa, tenen caràcter especial i, concretament en l'apartat C), les establides per raó de serveis o pràctiques a realitzar pel beneficiari en el propi Centre docent, precepte que empara l'esmentada del Col·laborador- Becari.  
Per tot això i per tal d'atendre el desplegament del curs escolar 1988-89 en el Centre Residencial del Complex Educatiu de Cheste, aquesta Direcció General ha resolt:  
Primer  
1. Convocar ajudes d'estudis per a Col·laboradors- Becaris en el Centre Residencial del Complex Educatiu de Cheste, el nombre dels quals estarà determinat per les necessitats d'aquest i les disponibilitats pressupostàries.  
2 La duració de l'ajuda concedida comprendrà el període d'un curs escolar  
3. El concessionari de l'ajuda, mentre ho siga, no podrà fer cap tipus de treball remunerat, si bé la podrà fer compatible amb d'altres ajudes.  
Segon  
Per a optar a l'ajuda caldrà que concórreguen i s'acrediten, si s'escau, els requisits següents:  
a)Ser espanyol, sense tenir en compte el títol jurídic pel qual tinga la nacionalitat espanyola.  
b) No tenir cap títol acadèmic que habilite per a activitats professionals, llevat que aquest títol supose un nivell o grau inferior al dels estudis que es volen realitzar.  
c) Tenir complits, com a mínim, divuit anys i ser fadrí.  
d) Complir les condicions acadèmiques necessàries per a cursar estudis universitaris contemplats en la convocatòria general de Beques per al curs 1988-89 del Ministeri d'Educació i Ciència.  
e) Estar matriculat en el curs, des del qual se sol·licita ajuda en un centre oficial universitari. La distància d?aquest Centre al Complex Educatiu de Cheste, on ha de residir, i els mitjans de comunicació entre aquests, han de permetre al becari el compliment normal de les seues obligacions.  
f) L?estat de salut del Col·laborador- Becari haurà de permetre el normal desplegament de la vida docent i de residència.  
Tercer  
1. Els aspirants hauran de presentar els documents següents:  
a) Instància dirigida al Director General de Centres i Promoció Educativa, on es farà constar: Nom i cognoms, domicili i número de Document Nacional d?Identitat.  
b) Dos fotografies tamany carnet.  
c) Fotocòpia compulsada del Document Nacional d' Identitat.  
d) Qualsevol document acreditatiu de les qualificacions obtingudes en el curs precedent.  
e) Currículum Vitae de l'aspirant, amb l'esment especial de les activitats educatives en què haja participat.  
2. Els aspirants presentaran les sol·licituds en la Secretària del Centre Residencial del Complex Educatiu, en el Servei Territorial de Cultura i Educació de València o per qualsevol dels procediments previstos en la Llei de Procediment Administratiu.  
3. El termini de presentació de sol·licituds, acompanyades de la documentació corresponent, acabarà el 15 de setembre de 1988.  
Quart  
1. Conclòs el termini atorgat per a la presentació de sol·licituds, es constituirà una Comissió de Valoració integrada pel Director General de Centres i Promoció Educativa o persona en qui delegue, que farà de president, el Director del Centre Residencial, el gerent del Complex Educatiu de Cheste, un representant de l'APA, i farà de Secretari un educador del propi Centre a proposta del Director.  
2. La Comissió de Valoració ordenarà les sol·licituds d'acord amb els mèrits reflectits en aquestes i apreciarà especialment les aptituds del candidat per al desplegament de tasques formatives, la vinculació amb els Centres d'Ensenyaments Integrats i l'expedient acadèmic d'aquest.  
Una vegada finalitzada la fase de valoració, la Direcció General de Centres i Promoció Educativa concedirà les ajudes convocades i enviarà les corresponents credencials a aquells que resulten beneficiaris.  
Cinquè  
Els Col·labordors- Becaris tindran els drets següents:  
a) Exempció de les taxes de matrícula, en les mateixes condicions que altres alumnes becaris.  
b) Exempció del pagament dels serveis residencials durant el període de funcionament d'aquests per als alumnes interns del Complex Educatiu.  
c) Reconeixement de la condició de Col·laborador- Becari davant la resta dels residents.  
d) Assistència sanitària ordinària pels Serveis Mèdics del Complex Educatiu.  
Sisè  
Els Col·laboradors- Becaris tindran les obligacions següents:  
a) Sotmetre's a reconeixement mèdic previ, en els serveis facultatius del Complex Educatiu.  
b) Una dedicació a les activitats del Centre.  
c) Seguir amb aprofitament els estudis per a la realització dels quals haja estat concedida la beca.  
d) Residir en el Centre Residencial del Complex Educatiu.  
e) Complir i fer complir les normes de règim intern del Complex Educatiu.  
f) Col·laborar en totes les tasques d'ordre intern i en l'activitat residencial que li encomane per la Direcció del Centre Residencial, pel que fa al desplegament d' accions formatives i convivències dels residents.  
Setè  
1. La condició de Col·laborador- Becari es perdrà per alguna de les circumstàncies següents:  
a) Per no complir els requisits necessaris per a l'adjudicació.  
b) Per ocultació o falsificació de dades.  
c) Per sanció disciplinària imposada d'acord amb les normes que resulten aplicables.  
Per als casos compresos en els apartats a) i b) la pèrdua serà immediata, siga quin siga el moment en què es constate.  
2. El Director del Centre Residencial podrà proposar a la Direcció General de Centres i Promoció Educativa, el cessament com a Col·laborador- Becari per deficiència notòria en el compliment de les seues obligacions previ informe motivat del Consell Escolar i sempre que haguera estat advertit anteriorment per la mateixa causa.  
Vuitè  
1. La resolució de la sol·licitud es comunicarà a l'interessat, que disposarà d'un termini de reclamació de quinze dies.  
2. Les reclamacions es resoldran en el termini d'un mes, a comptar des de la interposició, i s'hi consideraran tàcitament desestimades si no s'han resolt en aquest termini.  
3. La resolució expressa o tàcita de les reclamacions formulades donarà caràcter definitiu a les adjudicacions, i quedarà expedita la via dels recursos administratius corresponents.  
DISPOSICIONS FINALS  
Primera  
La Gerència del Complex Educatiu de Cheste adoptarà les mesures necessàries per a l'aplicació d?allò que disposa la present Resolució.  
Segunda  
La present Resolució entrarà en vigor l'endemà de la publicació en el Diari Oficial de la Generalitat Valenciana.  
València, 28 de juliol de 1988. - El Director General de Centres i Promoció Educativa: Baltasar Vives i Moncho.